S-6913/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. nóvember 2019, á hendur Þ-kk-þgf Þ-kk-þgf, kt. [...], [...], [...], fyrir eftirtalin brot, framin í Reykjavík á árinu 2018:

1. Áfengis og fíkniefnalagabrot með því að hafa í mars, á heimili sínu að [...], framleitt í sölu og dreifingarskyni 129 lítra af landa með 2633% áfengisstyrkleika og 185 lítra af gambra með 1618% áfengisstyrkleika og haft í vörslum sínum, að hluta til í sölu og dreifingarskyni, 16,95 g af maríhúana, 2,58 g af kannabislaufum, 0,77 g af amfetamíni og 30 kannabisplöntur og hafa um nokkurt skeið fram til 15. mars 2018 ræktað greindar plöntur á heimili sínu. Lögregla fann framangreint við húsleit í húsnæðinu fimmtudaginn 15. mars 2018.

Teljast brotin varða við alið 2. mgr. 4. gr., sbr. 2. mgr. 6. gr., sbr. 1. mgr. 27. gr. áfengislaga nr. 75/1998 og 2. gr., sbr. 4., 5. og 6. gr., laga um ávana og fíkniefni nr. 65/1974 og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2.

Umferðarlagabrot með því að hafa föstudaginn 16. mars, ekið bifreiðinni [...] undir áhrifum áfengis (í blóði mældist vínandamagn 1,31‰) um Höfðabakka, við Fálkabakka, þar sem lögregla stöðvaði aksturinn.

Telst brot þetta varða við 1., sbr. 3. mgr. 45. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987. Krafist er upptöku á 129 lítrum af landa, 185 lítrum af gambra, 30 kannabisplöntum, 16,95 g af maríhúana, 2,58 g af kannabislaufum og 0,77 g af amfetamíni sem lögregla lagði hald á við húsleit hjá ákærða samkvæmt 6. og 7. mgr. 5. gr. laga nr. 65/1974, 28. gr. áfengislaga nr. 75/1998 og 2. mgr. 14. gr. reglugerðar nr. 233/2001. Þá er krafist upptöku á gróðurtjaldi, þrem loftsíum, fjórum viftum, tveim straumbreytum, sex gróðurhúsalömpum, fimm tímarofum, vatnsdælu, tveim pokum af kolasíum, eimingartæki og farsíma af gerðinni Samsung, sem lögregla lagði hald á samkvæmt heimild í 7. mgr. 5. gr. laga nr. 65/1974.

Undir rekstri málsins féll ákæruvaldið frá því að ákærði hefði framið brot samkvæmt ákærulið 1. að hluta til í sölu og dreifingarskyni og er því eingöngu um að ræða vörslur þess áfengis og fíkniefna sem upp eru talin í þeim lið.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. nóvember 2019, hefur ákærði ekki áður gerst sekur um refsiverða háttsemi.

Með hliðsjón af framangreindu, skýlausrar játningar ákærða, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 1 ár frá deginum í dag að telja.

Með vísan til lagaákvæða í ákæru er ákærða gert að sæta upptöku á 129 lítrum af landa, 185 lítrum af gambra, 30 kannabisplöntum, 16,95 g af marijúana, 2,58 g af kannabislaufum og 0,77 g af amfetamíni, gróðurtjaldi, þrem loftsíum, fjórum viftum, tveim straumbreytum, sex gróðurhúsalömpum, fimm tímarofum, vatnsdælu, tveim pokum af kolasíum, eimingartæki og farsíma af gerðinni Samsung.

Ákærði greiði 175.084 krónur í sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf Þ-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 1 ár frá deginum í dag að telja.

Ákærði sæti upptöku á 129 lítrum af landa, 185 lítrum af gambra, 30 kannabisplöntum, 16,95 g af marijúana, 2,58 g af kannabislaufum og 0,77 g af amfetamíni, gróðurtjaldi, þrem loftsíum, fjórum viftum, tveim straumbreytum, sex gróðurhúsalömpum, fimm tímarofum, vatnsdælu, tveim pokum af kolasíum, eimingartæki og farsíma af gerðinni Samsung.

Ákærði greiði 175.084 krónur í sakarkostnað.

H-kvk-nf S-kvk-nf B-kvk-nf

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf Þ-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 1 ár frá deginum í dag að telja.

Ákærði sæti upptöku á 129 lítrum af landa, 185 lítrum af gambra, 30 kannabisplöntum, 16,95 g af marijúana, 2,58 g af kannabislaufum og 0,77 g af amfetamíni, gróðurtjaldi, þrem loftsíum, fjórum viftum, tveim straumbreytum, sex gróðurhúsalömpum, fimm tímarofum, vatnsdælu, tveim pokum af kolasíum, eimingartæki og farsíma af gerðinni Samsung.

Ákærði greiði 175.084 krónur í sakarkostnað.

H-kvk-nf S-kvk-nf B-kvk-nf